ສືບຕໍ່ກອງປະຊຸມສະໄໝສາມັນຄັ້ງປະຖົມມະເລີກສະພາແຫ່ງຊາດຊຸດທີ 14
( ທ່ານນາງປະທານສະພາແຫ່ງຊາດ ຫງວຽນທິກີມເງິນ )
ໂດຍສືບຕໍ່ລາຍການເຮັດວຽກຂອງກອງປະຊຸມສະໄໝສາມັນຄັ້ງປະຖົມມະເລີກ, ສະພາແຫ່ງຊາດ ຫວຽດນາມ ຊຸດທີ 14. ໃນວາລະປະຊຸມ ຕອນເຊົ້າວັນທີ 21/07, ທ່ານ ຫງວຽນແຮ້ງຟຸກ ເລຂາທິການໃຫຍ່ສະພາແຫ່ງຊາດ ສະເໜີບົດລາຍງານສັງລວມໝາກຜົນແຫ່ງການປຶກສາຫາລືໃນຄະນະ ກ່ຽວກັບໃບສະເໜີຈຳນວນສະມາຊິກຄະນະປະຈຳສະພາແຫ່ງຊາດຊຸດທີ 14. ຫລັງຈາກນັ້ນ ສະພາແຫ່ງຊາດຮັບຟັງທ່ານນາງຮອງປະທານສະພາແຫ່ງຊາດ ຕ່ອງທິຟ໋ອງ ສະເໜີບົດລາຍງານອະພິບາຍ, ຮັບເອົາຄຳເຫັນຂອງສະມາຊິກສະພາແຫ່ງຊາດກ່ຽວກັບການຄາດຄະເນຈຳນວນຮອງປະທານສະພາແຫ່ງຊາດ ແລະ ກຳມະການຄະນະປະຈຳສະພາແຫ່ງຊາດ. ດ້ວຍຄວາມເຫັນດີເຫັນພ້ອມຈາກສະມາຊິກສະພາແຫ່ງຊາດຈຳນວນຫລວງຫລາຍ, ສະພາແຫ່ງຊາດໄດ້ຮັບຮອງເອົາມະຕິຈຳນວນສະມາຊິກຄະນະປະຈຳສະພາແຫ່ງຊາດຊຸດທີ 14 ລວມມີ 18 ທ່ານ: ປະທານສະພາແຫ່ງຊາດ, ຮອງປະທານສະພາແຫ່ງຊາດ 4 ທ່ານ, ສະມາຊິກຄະນະປະຈຳສະພາແຫ່ງຊາດ 13 ທ່ານ.
ທ່ານນາງປະທານສະພາແຫ່ງຊາດ ຫງວຽນທິກີມເງິນ ຕາງໜ້າຄະນະປະຈຳສະພາແຫ່ງຊາດຊຸດທີ 13 ໄດ້ກ່າວແຈ້ງໃນສະເໜີກ່ຽວກັບການຄາດຄະເນຈຳນວນບຸກຄະລາກອນ ເພື່ອໃຫ້ສະພາແຫ່ງຊາດເລືອກຕັ້ງປະທານສະພາແຫ່ງຊາດ, ຮອງປະທານສະພາແຫ່ງຊາດ, ກຳມະການຄະນະປະຈຳສະພາແຫ່ງຊາດ. ຕາມໃບສະເໜີແລ້ວ: ຄະນະປະຈຳສະພາແຫ່ງຊາດຊຸດທີ 14 ແນະນຳ ແລະ ສະເໜີສະພາແຫ່ງຊາດພິຈາລະນາເລືອກຕັ້ງທ່ານນາງ ຫງວຽນທິກີມເງິນ ກຳມະການກົມການເມືອງ, ເລຂາທິການພັກຄະນະພັກສະພາແຫ່ງຊາດ, ປະທານສະພາແຫ່ງຊາດຊຸດທີ 13 ຮັບຖານະຕຳແໜ່ງເປັນປະທານສະພາແຫ່ງຊາດຊຸດທີ 14. ບຸກຄະລາກອນໄດ້ຮັບການແນະນຳເລືອກຕັ້ງເປັນຮອງປະທານສະພາແຫ່ງຊາດຊຸດທີ 14 ລວມມີ: ທ່ານນາງ ຕ່ອງທິຟ໋ອງ ກຳມະການກົມການເມືອງ, ຮອງເລຂາທິການພັກຄະນະພັກສະພາແຫ່ງຊາດ, ຮອງປະທານສະພາແຫ່ງຊາດຊຸດທີ 13; ທ່ານ ອວງຈູລືວ ກຳມະການສູນກາງພັກ, ກຳມະການພັກຄະນະພັກສະພາແຫ່ງຊາດ, ຮອງປະທານສະພາແຫ່ງຊາດຊຸດທີ 13; ທ່ານ ຟຸ່ງກວກຫຽນ ກຳມະການສູນກາງພັກ, ກຳມະການພັກຄະນະພັກສະພາແຫ່ງຊາດ ຮອງປະທານສະພາແຫ່ງຊາດຊຸດທີ 13; ທ່ານ ໂດບ໋າຕີ້ ກຳມະການສູນກາງພັກ, ກຳມະການພັກຄະນະພັກສະພາແຫ່ງຊາດ ຮອງປະທານສະພາແຫ່ງຊາດຊຸດທີ 13.
(ແຫຼ່ງຄັດຈາກ VOV)